Diari Oficial de la Generalitat Valenciana


Sumari del DOGV 7296, del 16-06-2014 (2014/5082)

RESOLUCIÓ de 23 de maig de 2014, de la Conselleria d'Educació, Cultura i Esport, per la qual es modifica l'autorització de l'escola infantil municipal denominada El Primer Pas, de Moixent, per canvi d'ús de les unitats autoritzades.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7296

Data del DOGV
:   16-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/5082


Data del document
:   23-05-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 23 de maig de 2014, de la Conselleria d'Educació, Cultura i Esport, per la qual es modifica l'autorització de l'escola infantil municipal denominada El Primer Pas, de Moixent, per canvi d'ús de les unitats autoritzades. [2014/5082]  
L'expedient ha sigut iniciat a instància del representant de l'Ajuntament de Moixent, entitat titular de l'escola infantil denominada El Primer Pas, de Moixent, situada al carrer València, 7, de l'esmentada localitat i amb número de codi 19082940, que sol·licita la modificació de l'autorització per a impartir ensenyances d'Educació Infantil de primer cicle, per canvi d'ús de les unitats autoritzades.  
El 31 de maig de 2012 es va subscriure un conveni entre la Generalitat Valenciana (Conselleria d'Educació, Formació i Ocupació) i l'Ajuntament de Moixent (València) per a la creació de l'escola d'Educació Infantil de primer cicle denominada Municipal de Moixent, de titularitat municipal, a Moixent, i l'escola va quedar autoritzada per a impartir ensenyances d'Educació Infantil de primer cicle amb 4 unitats i un màxim de 66 places escolars.  
En la clàusula sèptima del mencionat conveni s'autoritza el conseller competent en matèria d'educació, per delegació, de conformitat amb l'article 13.5 de la Llei 30/1992, de 26 de novembre, per a aprovar qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Per Resolució de 26 de juliol de 2012, de la Conselleria d'Educació, Formació i Ocupació, es va modificar l'autorització per canvi de denominació específica a la mencionada escola, i va quedar amb la denominació específica El Primer Pas.  
La Direcció General de Centres i Personal Docent va declarar, a través d'un informe favorable de data 8 de maig de 2014, l'adequació de les instal·lacions proposades, pel que fa a espais educatius, al que disposa la legislació aplicable, per la qual cosa l'autorització d'obertura i funcionament ha d'ajustar-se al que disposa l'article 6.3 del Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vist que la Unitat Tècnica de la Direcció Territorial d'Educació, Cultura i Esport de València ha emés un informe favorable en el seu àmbit competencial.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 2/2009, de 9 de gener (DOCV 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010), si no hi ha normativa específica per als centres docents públics.  
Vista la proposta del director general de Centres i Personal Docent, de data 23 de maig de 2014, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, en virtut de la delegació establida en la Resolució de 26 de març de 2013, resolc:  
  
  
Primer  
Aprovar la modificació de l'autorització de l'escola que s'indica a continuació en els termes que s'especifiquen:  
Denominació genèrica del centre: escola infantil de primer cicle  
Denominació específica del centre: El Primer Pas  
Domicili: c/ València, 7  
Localitat: Moixent  
Província: València  
Codi: 03764398  
Titular: Ajuntament de Moixent  
Modificació que s'autoritza:  
S'autoritza el canvi d'ús d'una unitat autoritzada per a xiquets d'1-2 anys, que passarà a ser per a xiquets de 0-3 anys, a la mencionada escola, de manera que quedarà configurada amb la composició següent:  
  
4 unitats d'Educació Infantil de primer cicle amb 64 places escolars.  
  
- 1 unitat per a xiquets de 0-3 anys amb 11 places escolars.  
- 1 unitat per a xiquets d'1-2 anys amb 13 places escolars.  
- 2 unitats per a xiquets de 2-3 anys amb 40 places escolars (2 aules, amb 20 places escolars per aula).  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, es considera que els seus efectes acadèmics fan referència a l'inici del curs escolar 2014-2015.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.92), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, de 14.07.98), contra el present acte que posa fi a la via administrativa es podrà interposar un recurs potestatiu de reposició o plantejar directament un recurs contenciós administratiu, en els terminis davant dels òrgans que s'indiquen a continuació.  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se.  
Per als interessats que no siguen objecte de notificació, els terminis començaran a comptar de l'endemà de publicar-se en el Diari Oficial de la Comunitat Valenciana.  
  
València, 23 de maig de 2014.- La consellera d'Educació, Cultural i Esport, p. d. (Resolució 26.03.2013, DOCV núm. 6993, de 28.03.2013), el secretari autonòmic d'Educació i Formació: Rafael Carbonell Peris.